מנחם מנדל פומרנץ

הרב מנחם מנדל פומרנץ (נולד בתשל"ח, 1978) הוא מחבר ומהדיר ספרים, ראש בית המדרש להוראה ולהלכה של עוז והדר, ראש מוסדות באר ישראל, יוזם מהדורת מתיבתא והעורך הראשי שלה.

קורות חיים
נולד בירושלים לרב נחום פומרנץ, חסיד גור, בנו של הרב ישראל יצחק פומרנץ, מחבר הספרים אספת זקנים על מסכת נדה, בן הרב מנחם בנימין פומרנץ.

למד בישיבת חיי משה ובישיבת שפת אמת.

נישא לחיה פייגה ביננפלד. לאחר נישואיו למד בכולל לדיינות "הבן יקיר לי אפרים" בשכונת רמות בירושלים, ובמסגרת זו ערך והוציא לאור 3 כרכים של הקובץ התורני "פרי חיים".

בשנת 2005 מונה על ידי מייסד המכון התורני עוז והדר ונשיאו הרב יהושע לייפר לנהל את סניף המכון בעיר בית שמש. חיבר את קובץ ההוראות לעריכה תורנית-מחקרית של המכון, ותחת הדרכתו נערכים פרויקטים שבהם שולבו מאות עורכים. פרויקטים אלה כוללים בין היתר את מהדורת המתיבתא על הש"ס (135 כרכים, ומהדורות קצרות יותר), פרויקט ההדרת ספריו של רבי חיים בן עטר, "מקראות גדולות המבואר", משנה ברורה עם ביאורים (24 כרכים), סדרת הספרים "אביר יעקב" של הרב יעקב אבוחצירא ונכדו הרב דוד אבוחצירא (25 כרכים) ומגוון ספרי הלכה, חסידות, שותי"ם ועוד. לרבים מתוך הספרים שבעריכתו, כתב הרב פומרנץ הקדמה הכוללת מאמר הגותי.

הקמת ספריות
בשנים 2013-2014 יזם הרב פומרנץ הקמת ספריות תורניות בבתי חולים, בתי מלון ובתי כנסת. הספריות מכילות ש"ס וחומשים וספרי יסוד ביהדות.

כתביו
 מאורי אור ומאורי החיים - ביאורים ומקורות על ספר אור החיים על התורה.
 ובחרת בחיים - על התורה, פרקי מחשבה וחסידות המיוסדים בעיקר על תורת האור החיים, מתוך שיעוריו של הרב פומרנץ. על החומשים במדבר ודברים.
 אחישנה – פרקי השקפה אודות הגלות ואחרית הימים. מבוסס על תורת הקבלה ועל תורת האור החיים. בהוצאת מוסדות באר ישראל.
 הליכות המועדים – ארבעה מינים - מדריך להלכות ארבעה מינים, מלווה בתמונות להמחשה.
 הליכות השביעית - מדריך בדיני שמיטת קרקעות, פירות שביעית ושמיטת כספים. פרקים על גבולות הארץ ומצות הקהל וקובץ תשובות מהגר"ח קניבסקי. עם תמונות להמחשה.
 ברוך ה' יום יום - פנינים ומעשיות מסודרים לפי ימות השנה. מכיל גם עובדות על צדיקים ורבנים לפי סדר יום השנה שלהם. יצא לאור על ידי מוסדות באר ישראל.
 ברכת מנחם – על חנוכה וחידושים על הש"ס.
 אוצר חינוך ספר תורה – דרשות ופנינים להכנסת ספר תורה, תשע"ד.
 פיטום הקטורת - מאמרים על 'עבודת הקרבנות' ו'מעשה הקטורת' על פי הקבלה, תשע"ד.
 מכתלי בית הדין – פסקים לשאלות מעשיות בדיני ממונות.
 ספיר ויהלום - מאוצר שיחותיו ושיעוריו, על אלול וראש השנה, הגדה של פסח ועל נישואין.

לקריאה נוספת
 ממלכת התורה – קורות מכון עוז והדר, טבת תשס"ח, דצמבר 2007, עמודים תכב-תלח
 תדריך לעורכים ולמבקרים עם כללי הציונים - "עוז והדר", מהדורה חדשה תשע"ב

קישורים חיצוניים

 "מטרת רבני הערים בישראל להאהיב את התורה על העם" הרב פומרנץ בנאום לרבני ערים בישראל -באתר עוז והדר
 שיעורי הרב פומרנץ באתר קול הלשון
 אלי בן דוד, כשהרב קנייבסקי קיבל את הספר אחישנה, 12.03.2013 באתר JDN
 
 אור בחופי ליוורנו, מגזין משפחה

הערות שוליים

חסידי גור
עורכים ישראלים
מו"לים ישראלים
מחברי ספרי הלכה
מהדירי ספרות תורנית
ראשי מכוני מחקר תורניים
סגל עוז והדר
בוגרי ישיבת שפת אמת
ישראלים שנולדו ב-1978